section_heading: Hannah Abbott
paragraph_text: Tijekom pete godine bila je veoma zabrinuta zbog ČAS-ova pa je doživjela manji živčani slom tijekom sata Travarstva te je morala od Madam Pomfrey dobiti napitak za smirenje. Također je viđena dok je pomalo luđački prekopavala po knjigama iz školske knjižnice, a na praktičnom je dijelu ispita iz Preobrazbe uspjela pretvoriti svog tvora u jato flamingosa, zbog čega je ispit morao biti prekinut na deset minuta kako bi pohvatali i iznijeli sve ptice. Ali ona je bila i dio grupe koja je pomogla Harryju kad su ga pri povratku u Hogwarts Expressu pokušali zaskočiti i ukleti Draco Malfoy, Crabbe i Goyle.